Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 232/11/7706	Poprad, 1.2.2012
EEČ : 2-57-4-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy

Rozhodol: 	prokurátorka Okresnej prokuratúry Poprad
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako otec maloletých detí XXXXX nar. XXXXX a XXXXX nar. XXXXX hoci mu vyživovacia povinnosť vyplýva priamo zo Zákona o rodine a rozsudkom Okresného súdu XXXXX č. XXXXX zo dňa XXXXX právoplatným dňa XXXXX bol zaviazaný prispievať na výživu maloletej XXXXX sumou 70,- € mesačne a na výživu maloletej XXXXX sumou 60,- € mesačne, počnúc dňom 1.8.2010, ktoré výživné je splatné vždy do 15. dňa toho - ktorého mesiaca vopred k rukám matky XXXXX, pričom zaostalé výživné od 1.8.2010 do 31.10.2010 v sume 390,- € bol povinný uhradiť v 20 - eurových mesačných splátkach spolu s bežným výživným pod stratou výhody splátok, následne rozsudkom Okresného súdu XXXXX č. XXXXX zo dňa XXXXX, právoplatným dňa XXXXX, bol zaviazaný prispievať na výživu mal. XXXXX mesačne sumou 70,- € a na výživu mal. XXXXX mesačne sumou 60,- € k rukám matky mal. detí XXXXX, vždy do 15-teho dňa v tom ktorom mesiaci vopred počnúc dňom právoplatnosti rozvodového rozsudku, túto svoju vyživovaciu povinnosť v XXXXX, okres XXXXX, ani inde úmyselne neplnil od 01.08.2010 do mesiaca jún 2011, pričom nebol evidovaný ako uchádzač o zamestnanie a nepoberal dávky a príspevky v hmotnej núdzi, čím mu za uvedené obdobie vznikol dlh na výživnom pre matku detí XXXXX, nar. XXXXX, bytom XXXXX, XXXXX, vo výške 1430,- €, následne uhradil matke detí v roku 2011 v mesiaci jún 200,95 €, v júli 180,45 €, v auguste 269,25 €, v septembri 80,28 €, v októbri 660,- €, v novembri 200,- €, v decembri spolu 700,- €, čím uhradil dlžné výživné aj bežné výživné do 31.12.2011 v plnej výške, 
Právna veta:
lebo zanikla trestnosť činu, trestný čin nemal trvalo nepriaznivé následky a páchateľ svoju povinnosť dodatočne splnil
Odôvodnenie:
     Uznesením povereného príslušníka Obvodného oddelenia PZ XXXXX sp. zn. XXXXX zo dňa XXXXX bolo začaté trestné stíhanie a vznesené obvinenie XXXXX, nar. XXXXX, za prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec maloletých detí XXXXX nar. XXXXX a XXXXX nar. XXXXX hoci mu vyživovacia povinnosť vyplýva priamo zo Zákona o rodine a rozsudkom Okresného súdu v XXXXX vydaným pod č. XXXXX zo dňa XXXXX, ktorý nadobudol právoplatnosť dňom XXXXX, bol zaviazaný prispievať na výživu XXXXX sumou vo výške 70 € mesačne a XXXXX sumou vo výške 60 € mesačne počnúc dňom 01.08.2010, ktoré výživné je splatné vždy do 15-teho dňa v mesiaci vopred k rukám matky detí XXXXX, nar. XXXXX, bytom XXXXX, XXXXX, si túto vyživovaciu povinnosť od mesiaca august 2010 až doposiaľ v XXXXX ani inde úmyselne neplní pravidelne a v plnej výške, čím mu za uvedené obdobie vznikol dlh pre XXXXX vo výške 1.040,- €, pričom povinný dňa 25.08.2010 bol vyradený z evidencie uchádzačov o zamestnanie Úradu práce, sociálnych vecí a rodiny v Poprade z dôvodu nespolupráce a od uvedenej doby doposiaľ sa na Úrade práce, sociálnych vecí a rodiny v Poprade ako uchádzač o zamestnanie nezaevidoval, taktiež v uvedenom období nepoberal dávky v nezamestnanosti, ani dávky v hmotnej núdzi a ani nemocenské. 

     Vykonaný skráteným vyšetrovaním bolo zistené, že obvinený XXXXX svoju vyživovaciu povinnosť neplnil od 01.08.2010. Následne uhradil matke detí v mesiaci jún 2011 sumu 200,95 €, v mesiaci júl 2011 sumu 180,45 €, v aguste 2011 sumu 269,25 €, v septembri 2011 sumu 80,28 €, v októbri 2011 asi 660,- €, v novembri 2011 sumu 200,- €, v decembri 2011 spolu sumu 700,- €. Matka detí vo svojej výpovedi uviedla, že deti núdzou netrpeli ani netrpia a obvinený jej uhradil celý dlh na výživnom do konca mesiaca december 2011, pretože od augusta 2010 jej mal vyplatiť sumu 2.210,- € a vyplatil jej 2.290,93 €. Obvinený bol evidovaný ako uchádzač o zamestnanie od 26.01.2010 do 24.08.2010, kedy bol z evidencie vyradený pre nespoluprácu, nepoberal dávky a príspevky v hmotnej núdzi, dávky v nezamestnanosti poberal naposledy v roku 1996, nie je evidovaný v živnostenskom registri, nie je evidovaný ako vlastník nehnuteľnosti. Obvinený uhradením vyššie uvedených súm uhradil celý dlh na výživnom, pričom trestný čin nemal trvalo nepriaznivé následky a preto zanikla trestnosť činu.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka